**แบบเสนอโครงการการจัดกิจกรรม/โครงการพัฒนานักศึกษาด้านวิชาการ งบประมาณ ปี 2567**

**1. ชื่อโครงการ**

 โครงการเสริมสร้างกระบวนการคิด ระดับบัณฑิตศึกษา

**2. หลักการและเหตุผล**

ปัจจุบันความก้าวหน้าของเทคโนโลยีเป็นไปแบบก้าวกระโดด ด้วยความก้าวหน้าของเทคโนโลยีที่มีการพัฒนาอย่างไม่หยุดยั้ง การประยุกต์ใช้เทคโนโลยีต่าง ๆ รวมถึงเครื่องมือที่เกี่ยวข้องทั้งฮาร์ดแวร์และซอร์ฟแวร์ จะต้องมีการปรับให้ทันสมัยอยู่ตลอดเวลา ในการศึกษาสำหรับนักศึกษาระดับบัณฑิต มีความจำเป็นอย่างยิ่งที่จะต้องมีการอัพเดทความรู้และเทคนิคเฉพาะทางในศาสตร์และเทคโนโลยีที่เกี่ยวข้องให้สอดคล้องกับความก้าวหน้าของเทคโนโลยีซึ่งจะต้องทันยุคสมัยอยู่ตลอดเวลาอย่างต่อเนื่อง เพื่อเป็นแนวทางในการศึกษา การสัมมนา การทำวิทยานิพนธ์ การประกอบอาชีพและสร้างแรงบันดาลใจในการศึกษา เพื่อเตรียมความพร้อมในการสำเร็จการศึกษาและประกอบอาชีพทั้งในและต่างประเทศ อีกทั้งสามารถนำความรู้ไปประยุกต์ใช้และบูรณาการงานเข้ากับศาสตร์ต่าง ๆ ได้อย่างกว้างขวาง เพื่อให้สอดคล้องกับความต้องการของตลาดและทันยุคสมัย และนโยบายประเทศ

การส่งเสริมและสนับสนุนให้นักศึกษาได้เข้าร่วมกิจกรรมทางวิชาการหรือการศึกษาวิถีชีวิตของชุมชน จะเป็นการเปิดโอกาสให้นักศึกษาได้เพิ่มพูนความรู้ ทักษะ ตลอดทั้งสร้างกระบวนการคิด ให้สอดคล้องกับการเปลี่ยนแปลงและความก้าวหน้าของสภาพสังคมที่มีการพัฒนาอย่างรวดเร็ว อีกทั้งนักศึกษายังจะได้เลือกหัวข้อที่สนใจในการศึกษาวิทยานิพนธ์ตามความถนัดและสนใจ และเป็นการเตรียมความพร้อมของนักศึกษาที่จะสำเร็จการศึกษาเพื่อออกไปประกอบอาชีพต่อไป

**3. วัตถุประสงค์**

1. พัฒนาความรู้ให้แก่นักศึกษาระดับบัณฑิตศึกษา
2. ส่งเสริมแนวทางให้นักศึกษาทำวิจัยเพื่อเชื่อมโยงความรู้ไปยังศาสตร์อื่น ๆ

**4. ระยะเวลา/สถานที่ดำเนินการ**

23 สิงหาคม 2567 จังหวัดนครศรีธรรมราช

**5. คณะทำงาน**

1. รองคณบดีฝ่ายนวัตกรรมการศึกษา

 (ผู้ช่วยศาสตราจารย์ ดร.ศรัณยู ใคลคลาย)

1. นางสาวพันธ์ทิพย์ เจริญศักดิ์

**6. กลุ่มเป้าหมาย**

นักศึกษาระดับบัณฑิตศึกษา คณาจารย์และเจ้าหน้าที่ จำนวน 21 คน

**7. วิธีการดำเนินการ**

* เขียนโครงการและขออนุมัติโครงการ
* ประชุมเตรียมการดำเนินงาน
* ประชุมการเตรียมความพร้อม
* สรุปผลการดำเนินกิจกรรม

**8. ผู้เข้าร่วมโครงการ**

 -อาจารย์ระดับบัณฑิตศึกษา

 -นักศึกษาระดับบัณฑิตศึกษา

 -เจ้าหน้าที่ประจำคณะวิทยาศาสตร์และเทคโนโลยีอุตสาหกรรม

**9. งบประมาณ**

☑ จากแหล่งเงินรายได้ประจำปีงบประมาณ 2567 ประเภทรายการอุดหนุนการจัดกิจกรรมพัฒนานักศึกษา (ด้านวิชาการ) ระดับบัณฑิตศึกษา จำนวน 1,290 บาท (หนึ่งพันสองร้อยเก้าสิบบาทถ้วน) และจากรายได้สะสมคณะวิทยาศาสตร์และเทคโนโลยีอุตสาหกรรม ประจำปีงบประมาณ 2567 จำนวน 12,130 บาท (หนึ่งหมื่นสองพันหนึ่งร้อยสามสิบบาทถ้วน) รายละเอียดค่าใช้จ่าย ดังรายการต่อไปนี้

|  |  |  |  |  |
| --- | --- | --- | --- | --- |
| **ลำดับ** | **รายการ** | **จำนวนผู้เข้าร่วม (คน)** | **ค่าใช้จ่าย (บาท)** | **รวม** |
| 1 | ค่าน้ำมันเชื้อเพลิง (รถบัส 1 คัน) | 21  |   | 3,500.00 |
| 2 | ค่าเบี้ยเลี้ยงพนักงานขับรถ | 1 | 260 | 260.00 |
| 3 | ค่าอาหารเช้า | 21 | 160 | 3,360 |
| 4 | ค่าอาหารว่างเช้า | 21 | 50 | 1,050 |
| 5 | ค่าอาหารกลางวัน | 21 | 200 | 4,200 |
| 6 | ค่าอาหารว่างบ่าย | 21 | 50 | 1,050 |
|   | **รวมทั้งสิ้น** | **หนึ่งหมื่นสามพันสี่ร้อยยี่สิบบาทถ้วน** | **(13,420)** |

หมายเหตุ ถัวเฉลี่ยจ่ายทุกรายการ

**10. รูปแบบการประเมินโครงการ**

แบบสอบถามประเมินโครงการ

**11. ผลที่คาดว่าจะได้รับ**

1. นักศึกษามีการพัฒนาความรู้ความสามารถเพื่อให้มีกระบวนการคิดอย่างเป็นระบบ
2. นักศึกษาได้รับประสบการณ์จากการเรียนรู้จากคณาจารย์ประจำหลักสูตรที่นอกเหนือ
จากกิจกรรมในชั้นเรียน

(ผู้ช่วยศาสตราจารย์ ดร.ศรัณยู ใคลคลาย)

รองคณบดีฝ่ายนวัตกรรมการศึกษา

ผู้รับผิดชอบโครงการ

 (รองศาสตราจารย์ ดร.ยุทธพงศ์ เพียรโรจน์)

 คณบดีคณะวิทยาศาสตร์และเทคโนโลยีอุตสาหกรรม

ผู้อนุมัติโครงการ